**Обзор на руския внос на плодове и зеленчуци**

Показателите за нивото на консумация на пресни плодове и зеленчуци характеризират здравословното ниво на обществото и благосъстоянието на населението. За последните 10 години потреблението на глава на население на пресни плодове се е увеличило два пъти. На всеки руснак през 2012 г. се полагат по 98,5 кг пресни зеленчуци и 72,6 кг пресни плодове.

Аналитици са изчислили, че през 2012 година всеки руснак е консумирал средно 24 кг.пресни домати, 13 кг.краставици и 16 кг. лук. Заедно с картофите и морковите тези зеленчуци са най-популярните в Русия.

Сред плодовете на първо място по потребление са ябълките – от тях руснаците консумират почти по 17 кг. на година. На второ място са цитрусовите плодове, от които на всеки жител на РФ се падат по 11,7 кг.

В горепосочените обеми влизат плодове и зеленчуци, продавани не само в магазините и пазарите, но също така и домашно производство. Урбанизацията на страната способства и ще способства занапред да се снижава дела на производството в домашни условия.

В контраст със стагнацията на домашното производство, търсенето на свежа продукция ,от страна на по-заможната част от населението, се увеличава.

Вносът остава важен източник на пресни плодове и зеленчуци за руските потребители. Напълно обясними са чуждестранните доставки в РФ на екзотични плодове, като маракуя,киви или манго, невъзможни за отглеждане в руския климат. Към вноса на плодове спадат и 2 млн.тона портокали, мандарини и лимони. В структурата на руския внос широко разпространени са плодове и зеленчуци с дълъг срок на съхранение като: картофи, моркови, лук, чесън, зеле, тикви, ябълки. Например повече от половината ябълки,круши и марули на руския пазар са внесени. От 12% до 15% от лука и морковите на руския пазар преминават през руските митници, също така минимум 25% от пресните домати идват от чужбина. През 2012 г. Русия е внесла почти 4 млн.тона основни категории пресни плодове и зеленчуци. В това число от чужбина са внесени почти 800 хил.т. пресни домати и 1,3 млн. т. ябълки.

Основни вносител за 2012 г. на пресни зеленчуци за руския пазар са: Турция - 20%, Китай - 12%, Холандия - 9%, Израел - 8% и други. Полша е основният вносител на пресни плодове на руския пазар с 39% от общия дял (2012г.), следват го Аржентина - 9%, Китай - 9%, Молдова - 8% и други.

Руските производители не представляват особено голяма конкуренция за световните вносители. Заявеният от държавата план за развитието на селското стопанство в периода 2013-2020 г., все още не е показал резултат, а след влизането на Русия в СТО, границите са по-открити от всякога за вносителите.

*Източник: списание „Russian Food and Drinks” брой 139*